cyanic-selkie/wikianc huggingface dataset:
חופשה
אטימולוגיה
מקור השם באנגלית, vacation, הוא מהכינוי שניתן בעבר באנגליה לחופשת הקיץ הארוכה של בתי המשפט במדינה; בהמשך יוחס מונח זה לחופשת הקיץ של האוניברסיטאות. מנהג החופשה הזו השתרש באנגליה לאחר הנהגתו על ידי ויליאם הראשון, מלך אנגליה, שהגיע מנורמנדי שבצרפת, שם נהוגה הייתה חופשה זו בחודשי הקיץ למטרת בציר הענבים, ונקראה בשם וקאנס (Vacances בצרפתית).
הפועל נתניה (כדוריד)
היסטוריה
בעונת 2011/2012, בעקבות ירידת הקבוצה הבכירה לליגה הארצית, נוצרה קבוצה יחידה המייצגת את המועדון בליגה הארצית, אשר מאמנה הוא אורי רפאל ומנהלה - מרדכי בן שאנן.
חורשיט אהמט פאשא
הניצחון על עלי פאשא והמאבק במרד היווני
נשותיו וסגנו שוחררו באפריל 1822 תמורת כופר. באביב אותה שנה פיקד חורשיט פאשא על כמה מתקפות נגד תושבי סולי שעיכבו אותו במסע בחזרה למוראה. במאי נכשל במתקפתו בתרמופילה ביוני 1822 הוא הטיל על עומר וריוניס, הפאשא החדש של יואנינה, לפקד על הפעולות הצבאיות במערב יוון וב-17 ביוני נסע דרך טריקלה ללאריסה על מנת לאסוף שם צבא בן 20,000-30,000 לוחמים מגויסים ברומליה ובולגריה במטרה לפלוש אל פלופונסוס ממזרח. בראש הכוחות האלה הוא מינה את מהמוט פאשא מדראמה, המכונה "דרמלי פאשא". כוחותיו צעדו דרך ליבדיה, עברו את תרמופילה, הפעם בלי שיתקלו בהתנגדות, וכבשו את קורינתוס. בדרך הכריז על חנינה. אולם על יד לאריסה שלוש פעמים לוחמיו נהדפו בחזרה על ידי המורדים בפיקודו של אוליסס. החיילים טורקים בפיקודם של וריוניס ודראמלי סבלו ממחסור קשה במזון ונחלו מכות קשות מצד היוונים.
קרל מרקס
מרקס תואר כאחת מן הדמויות המשפיעות ביותר בהיסטוריה האנושית המודרנית, ועבודתו זכתה לשבחים רבים, כמו גם לביקורות. כתביו מהווים מסד להבנת הניגוד המודרני שבין העבודה להון, ושימשו כר פורה לתאוריות כלכליות בולטות. הוגים ואנשי רוח, פעילי איגודי עובדים, יוצרים ואמנים, ומפלגות פוליטיות בכל רחבי העולם, הושפעו מהגותו של מרקס. במקביל, נחשב מרקס לאחד מן האדריכלים החשובים של מדעי החברה המודרניים.
בריסל: 1845-1847
באפריל 1845 הצטרף לחבורת הסוציאליסטים גם פרידריך אנגלס. ביולי 1845 מרקס ואנגלס נסעו לאנגליה על מנת לבקר את מנהיגי התנועה הצ'רטיסטית, ארגון עובדים סוציאליסטי בבריטניה.
ואלס הדקה
משום שהואלס השני באופוס נכתב בדו דיאז מינור, ואלס הדקה מהווה לו ניגוד, שכן האחרון נכתב ברה במול מז'ור, שהוא המקבילה האינהרמונית המז'ורית.
מיכאל הנגבי
ביוגרפיה
הנגבי הוא בנם של זוג השחקנים דינה לימון ואסי הנגבי. בנעוריו למד במגמת קולנוע בבית הספר לאומנויות בתל אביב ובתלמה ילין.
במהלך שירותו בצה"ל ביחידת ההסרטה בחיל האוויר, החל גם להתנסות בסטנד-אפ.
משחק
ב-2001 שיחק בתפקיד ראשי בסרט "אינג'יל" בבימויו של ארנון צדוק.
בשנת 2021 שיחק בסדרה "פלמ"ח", בתפקיד אפרים קציר.
הנחיה
בשנת 2013 החליף את פיני טבגר בהנחיית העונה הרביעית של תוכנית המציאות "היפה והחנון" בערוץ 10.
בשנת 2017 החל להנחות את תוכנית הסאטירה "עד כאן!" בכאן 11.
כתסריטאי
בשנת 2005 כתב לסדרת הטלוויזיה "בצפר" בערוץ ניקלודיאון.
בתיאטרון
שיחק בהצגות "מקבת'", "אבודים ביונקרס" ו"ילדים רעים". שיחק במחזה ״הסוף״.
מזהה תהליך
במערכות הפעלה, מזהה תהליך (מאנגלית: Process identifier, בדרך כלל מופיע בקיצור process ID או בראשי תיבות PID) הוא מספר המשמש את ליבת מערכת ההפעלה לזהות תהליך באופן ייחודי (חד-חד-ערכי). המספר משמש גם כפרמטר המועבר לפונקציות שונות של מערכת ההפעלה הדורשות הפניה לתהליך, למשל עדכון העדיפות של התהליך, סיום מאולץ שלו (kill) ועוד.
ננסי קייס
ננסי לואיז קייס (באנגלית: Nancy Louise Kyes) (נולדה ב-19 בדצמבר 1949) היא שחקנית קולנוע וטלוויזיה אמריקנית. ברוב הופעותיה בסרטי קולנוע, היא מופיעה בשם הבמה שלה: ננסי לומיס. ננסי קייס מוכרת בעיקר מתפקידה כאנני בראקט בליל המסכות, סרט האימה הקלאסי מ-1978 של ג'ון קרפנטר.
זכויות להט"ב בארגנטינה
זהות מגדרית
בשנת 2012 אישר הסנאט הארגנטינאי פה אחד את "חוק הזהות המגדרית". חוק זה מעניק לטרנסג'נדרים בגירים גישה להעברת ניתוח להתאמה מגדרית וטיפול הורמונלי כחלק מתוכניות הבריאות הציבוריות או הפרטיות שלהם. החוק גם מאפשר שינוי תמונות או שמות לידה במרשם האזרחי ללא צורך באישור רופא או שופט.
סרגיי פולונין
ביוגרפיה
ב-2009 נבחר לרקדן הסולו הראשי בבלט המלכותי, הוא זכה במספר פרסים וביניהם לרקדן הצעיר של בריטניה לשנת 2007. עיתון הניו יורק טיימס תיאר אותו כ"רקדן נפלא".
אנתוני קולינס
חייו וכתביו
כתביו מאגדים את התוצאות של חושבים חופשיים אנגליים קודמים. האדיבות הבלתי מתפשרת של סגנונו עומדת בניגוד בולט לאלימות של מתנגדיו; ולמרות חדשנותו, הוא לא היה אתאיסט ולא אגנוסטיקן. במילותיו שלו, "בורות היא היסוד של אתאיזם, וחשיבה חופשית התרופה שלו" (שיח על מחשבה חופשית, 105).
כתבים אחרים
קולינס התפרסם כאחד הכותבים שנקראו הכי הרבה באנגליה. הוא היה ביבליופיל ואספן ספרים שצבר את אחת הספריות הפרטיות הגדולות של אותה תקופה, שכללה כ-6,906 ספרים בכל הנושאים, אך העדיף במיוחד יצירות על היסטוריה, תאולוגיה ופילוסופיה.
Unusual vs. unusual
Unusual vs. unusual היא קונבנציית הגנה בברידג' כנגד הכרזות דו-סדרתיות (הכרזות מלאכותיות המראות אורך של חמישה קלפים לפחות בשתי סדרות). Unusual vs. unusual מגדירה אופן הכרזה כאשר ההכרזה הדו-סדרתית מגדירה באופן מדויק את שתי הסדרות, למשל: Cue Bid בקונבנציית Michaels cuebid לאחר פתיחה בסדרת מינור, ואופן הכרזה אחר לאחר הכרזה דו-סדרתית בה מוגדרת רק אחת משתי הסדרות, למשל: הכרזה דו-סדרתית המתארת אורך ב ובמינור.
רולנד אמריך
ביוגרפיה
אמריך נולד בשטוטגרט שבבאדן-וירטמברג שבגרמניה. ב-1984, כאשר היה סטודנט, כתב וביים את הסרט "Das Arche Noah Prinzip" ("עקרון תיבת נוח") שהוצג בפסטיבל הסרטים הבינלאומי בברלין.
אמריך ביים שלושה סרטים בגרמניה, אך אף שאלו דברו אנגלית, הם לא זכו להד מעבר לגרמניה ולמדינות הסמוכות לה. פריצת הדרך של אמריך בהוליווד התרחשה כאשר נשכר לביים את סרט פעולה העתידני "חייל אוניברסלי". אחרי הצלחתו של זה המשיך אמריך לביום הסרט "סטארגייט" ומשם ללהיט "היום השלישי", "הפטריוט" (שזכה לביקורות טובות), "היום שאחרי מחר" ול"2012". אמריך עסק גם בתחומים קולנועיים וטלוויזיוניים נוספים, ואף יצר כמה סדרות טלוויזיה. ב-2001 הוצע לאמריך לביים את העיבוד הקולנועי לקומיקס "ספיידרמן", אך הוא סירב בנימוק שאינו חובב דמויות גיבורי על או קומיקס. על אף הצלחתם הקופתית של סרטיו, זכו סרטיו של אמריך לביקורת בגלל שימוש מופרז באפקטים מיוחדים, שימוש עודף בקלישאות, דמויות שטחיות ועלילה שהתפתחותה נעדרת הגיון. אמריך עצמו ביטל את הביקורת ועמד על כך שייעדם של סרטיו הוא בידורי, כמו "פופקורן" בקולנוע.
נובה מיאסטו על הסונה
יהודי נובה מיאסטו
מקהילת נובה מיאסטו על הסונה שרדו את השואה 21 יהודים.
ציר רומא-ברלין
ציר רומא-ברלין הוא הסכם שילוב כוחות בין איטליה הפשיסטית בהנהגת בניטו מוסוליני לבין גרמניה הנאצית בהנהגת אדולף היטלר, שנחתם ב-23 באוקטובר 1936. ברית זו נותרה בתוקף עד לנפילת השלטון באיטליה הפשיסטית ב-1943.
בושם
תעשיית הבשמים העולמית
כ-49% מהבשמים המיוצרים בעולם מיועדים להשתלב במוצרי ניקיון ובתכשירים לשימוש ביתי, כ-46% מהבשמים משמשים בתמרוקים, וה-5% הנותרים מיועדים לשימושים אחרים.
מיון תמרוקי בשמים על-פי ריכוז חומרי הריח
את תכשירי הבושם נהוג למיין, אם כן, על פי הריכוז הסופי של חומרי הריח בהן:
התווים העליונים, המכונים גם תווי ראש, מתנדפים תוך 20 דקות מרגע ההתזה, בדרך כלל ריחות קלילים המופקים מפרי הדר. התווים המרכזיים, המכונים לב הבושם, מתפתחים עם הזמן והם יאפיינו, יגדירו את משפחת הבושם, עמידים במשך שעתיים עד ארבע שעות. התווים הבסיסיים, המכונים נשמת הבושם, העשירים העמידים ביותר ומעניקים לבושם את העומק. בדרך כלל מתבלינים, פטריות, טחב ועוד. עמידים לאורך שעות.
עצם הלשון
עצם הלשון ייחודית בכך שהיא אינה מופרקת עם עצמות אחרות אלא מוחזקת על ידי גידים בלבד. היא משמשת נקודת חיבור לשרירי רצפת הפה והלשון מעליה, לשרירי בית הקול מתחתיה ולשרירי מכסה הגרון והלוע מאחוריה.
ימת הלשון
אגם הלשון
אגם הלשון (ליסן) התקיים בבקע בתקופה שבין 70–14 אלפי שנים לפני זמננו. האגם השתרע מאזור חצבה שבדרום עד לכנרת שבצפון. בשיאו, לפני כ-26,000 שנים, הגיע מפלסו עד כ-160 מטרים מתחת לפני הים, כלומר יותר מ-270 מטרים מעל מפלס ים המלח הנוכחי. עלייה במפלס מי האגם הביאה להיווצרות מפרצים ארוכים אל תוך קניוני הנחלים של מדבר יהודה. עלייה במפלס מי האגם מקורה בעלייה בכמות המשקעים באגן הניקוז של האגם. בתחתיתו של מצוק ההעתקים במדבר יהודה אפשר לראות את קווי החוף הקדומים של ימת הלשון.
גשם שחור
עלילה
גיבור הסרט הוא ניק קונקלין (מייקל דאגלס), בלש משטרה במשטרת ניו יורק. קונקלין, שבעברו שירת בצבא היבשה האמריקני, לחם במלחמת וייטנאם ועוטר על גבורתו, נחקר בחשד למעורבותו בפרשת שחיתות ושוחד במשטרה. לאחר שהוא ושותפו, צ'ארלי וינסנט (אנדי גרסיה), עצרו את סאטו, מנהיג מקומי של כנופיה ביאקוזה, הם נדרשו ללוותו בעת הסגרתו ליפן. השניים טסו עמו לאוסאקה, אך שם נמלט סאטו מידיהם מרמה. קונקלין ווינסנט ביקשו לסייע למשטרת אוסקה ללכוד את סאטו אך נתקלו בהתנגדות מצד המשטרה. לאחר שסאטו רצח את וינסנט, החליט קונקלין לעצור את סאטו ויהי מה. בהתעלמם מהוראות המשטרה היפנית ומשטרת ניו יורק, קונקלין והבלש היפני, עוזר המפקח מסהרו מסאמוטו (קן טאקאקורה), יצאו למרדף אחר סאטו במטרה לעוצרו בטרם ישלים את מזימתו.
ברכה אופיר-תום
ביוגרפיה
נולדה בשטחי המנדט הבריטי, סיימה לימודיה בבית ספר תיכון חורב בירושלים ב-1957. ב-1958 קיבלה הסמכה להוראה ממשרד החינוך, לימדה ספרות, אנגלית והיסטוריה. בשנת 1972 סיימה לימודי משפטים באוניברסיטת תל אביב. התמחתה אצל שרה סירוטה בפרקליטות מחוז המרכז. בין השנים 1974 ל-1983 עבדה כיועצת משפטית בבית המכס וב-1983 הצטרפה לפרקליטות מחוז תל אביב, ועסקה בתיקי מס הכנסה וניירות ערך. באוגוסט 1989 מונתה לשופטת בבית משפט השלום בתל אביב.
קתדרלת אופסלה
חשיבות
מספר מלכים שוודים ואישים חשובים קבורים בתוך הקתדרלה. ביניהם:
אליעזר רונן
ביוגרפיה
בשנת 1966 עבר רונן לעבוד בחברת תה"ל, כיועץ כלכלי של החברה ומנהל המחלקה הכלכלית שלה, ובין השנים 1967–1971 היה מנהל הרשות לתכנון כלכלי במשרד האוצר. בשנת 1968 השתתף בקורס חצי שנתי לתכנון ופיתוח כלכלי מטעם הבנק העולמי וקרן המטבע הבינלאומית בוושינגטון, ארצות הברית. במקביל נמשכה פעילותו הציבורית בישראל, בהיותו חבר מרכז ו"ריכוז" מזכירות מפ"ם וכיהן מספר שנים כיו"ר הוועדה הכלכלית של המפלגה. בשנים 1966–1972 כיהן כחבר מועצת והנהלת עיריית ירושלים, והיה ממונה על תיק שירותי הבריאות. בתפקיד זה ייסד את הסניף הראשון בישראל של ער"ן (עזרה ראשונה רפואית). לאחר מכן יזם וייסד את חברת קרתא לפיתוח מרכז ירושלים ומונה לעמוד בראש מועצת המנהלים שלה, תפקיד בו כיהן עד 1981. במקביל לכהונתו בכנסת. בשנים 1974–1977 כיהן רונן כחבר הכנסת בכנסת ה-8 מטעם מפ"ם והמערך, היה חבר בוועדת הכספים, בה כיהן כיו"ר ועדת המשנה לשוק ההון, וחבר בוועדת חוקה, חוק ומשפט.
במקביל המשיך בפעילותו הציבורית. בשנים 1981–1985 ניהל, יחד עם האלוף חיים הרצוג את קמפיין ההסברה של המערך לבחירות בכנסת. ב-1989 ניהל את קמפיין הבחירות של מפ"ם לכנסת וב-1992 את קמפיין הבחירות של מרצ לכנסת.
רונן היה נשוי פעמיים. לנעמי רונן, בת קיבוץ שער העמקים, אשת חינוך ואם שלושת ילדיו, ומהם תשעה נכדים. אשתו השנייה הייתה הסופרת עמירה הגני רונן. הוא התגורר ברמת פולג שבנתניה.
פזמון ליקינתון
היקינתון
חוקר הספרות אריאל הירשפלד הציע כי שם הפרח שימש את גולדברג לארוג בתוך השיר את תמצית המיתוס הציוני: תחייה, פריחה מתוך מצב של מוות (כשיקול משני, הוא מציע כי "ללאה גולדברג חסר פרח שיתחרז עם "קטון", ה"קטון" הזה הוא עיקרו של השיר. הוא הבונה את תחושת ה"עבר" של הגן. הוא כה חשוב, עד כי הוא מטה אליו את כל תכונות הפרח.").
נוסף על המטען המיתי שבשם הפרח, גם לתולדות הצמח שבו עוסק השיר, היקינתון התרבותי (צֶמח בין צמחֶיה של גינת פרחים), נודעת משמעות סמלית בהקשר זה, שכן ניתן לראות בצמח התגלמות של המיתוס הציוני בעולם הבוטניקה. הציונות סיפרה את סיפורו של העם היהודי, שנולד בארץ ישראל, נדד ממנה והתפצל לתפוצות הנבדלות זו מזו בלשונותיהן ומנהגיהן, ולבסוף שב בצורתו החדשה לארצו ומבקש שוב לפרוח בה. באנלוגיה לכך, מין היקינתון המקורי, יקינתון מזרחי, מקורו בלֶבַנט; בראשית העת החדשה הוא הובא לאירופה, שם תורבת והתפצל לזנים רבים, שונים זה מזה בצבעם ובצורתם; וכאן לבסוף הוא מוחזר, בצורתו המחודשת, לבית גידולו המקורי בתקווה שייקלט בו ויפרח. צמח היקינתון, שבצלו הובא לארץ מאירופה על ידי העולים או עבורם והוא מנסה להיקלט באדמת העיר העברית הראשונה, תל אביב, מסמל גם את הביוגרפיה האישית של המשוררת, שהגשימה בגופה את האידיאל הציוני ועלתה ארצה רק שנים אחדות קודם חיבור השיר, באביב 1935, בתקווה להיקלט במולדת העתיקה-החדשה ולממש בה את הפוטנציאל שלה כאינטלקטואלית ויוצרת.
הריאליה שביסוד השיר
נושא השיר – פרח המבקש לפרוח בארץ חדשה – נסמך כאמור על חוויית החיים של המשוררת. אך בנוסף, תיאור הגינה ובה היקינתון נטוע ככל הנראה בהתנסותה היומיומית של המשוררת בתקופת חיבורו של השיר. יותר מחצי מאה לאחר פרסום השיר סיפרו תאנה פייבל ואריה אוריאל – הם אריה ותאנה מקומה ב' בספרה של גולדברג "ידידַי מרחוב ארנון", שכילדים, בסוף שנות ה-30, התגוררו בקומה שמעל המשוררת ברחוב ארנון 15 והיו מיודדים עִמהּ – על היקינתון שראתה המשוררת בגינה שמול דירתה האחורית. הילדה שבָּגרה, תאנה פייבל, סיפרה בשנות ה-90 כי "בצד של החצר שלנו, לאורך שביל הכניסה, היא ראתה את היקינתון, שעליו כתבה את השיר". שנים לאחר מכן סיפר אחיה הצעיר, אריה אוריאל, כי סבו וסבתו גרו בקומת הקרקע באותו בניין, מול דירתן של לאה גולדברג ואִמהּ. בין גינותיהן של שתי הדירות הייתה חלקת חצר, שבהיותו בכיתה א' טיפח בה ערוגה קטנה. בגינה הקטנה, מתחת למעקה מרפסת הדירה של סבו וסבתו, שתל בין היתר יקינתון בעל פרחים לבנים שמצא יום אחד בעציץ ברחוב. צמח פורח זה היה המרכיב הבולט באותה גינה קטנה, שאליה השקיפו חלונות דירתה של גולדברג. במאמר שפרסם ב-2014 הציע אוריאל כי "כשהמשוררת השקיפה מחלונה – ראתה את הגינה ["בְּגַנֵּנוּ הַקָּטֹן"] ואת הפרח היפה. [...] וכך בעָמדהּ ליד חלונה, כתבה את השיר". בהזדמנות אחרת, בראיון שנערך עמו ב-2004, סיפר: "לאה הבחינה בכך שאני שותל את היקינטון בגינתה, ולמחרת הערב הזמינה אותי לקרוא את 'שיר היקינטון' בפעם הראשונה".
המלודיה של גוילי
היצירה מסתיימת במהלך שהוא בעיקרו חזרה על הפסוק הראשון – במקביל לחזרה הטקסטואלית בשיר על הטור הראשון ("לילה לילה מסתכלת הלבנה"); אך המלודיה פותחת בצליל הדומיננטה הנמוך, ולפי הירשפלד, "מתחברת אל מה שקדם לה (ה"פיתוח") ונובעת ממנו". לפיכך, מסכם הירשפלד,
הפזמון בראי יצירתן של גולדברג וגוילי
ראשית היכרותן של לאה גולדברג ורבקה גוילי הייתה חודשים ספורים לפני חיבור הפזמון. ב-13 בספטמבר 1939, ערב ראש השנה ת"ש, הגיעו שתיהן בגפן לקונצרט שנערך בבית ההבראה בית דניאל שבזכרון יעקב, ושם שוכנו בחדר משותף. גולדברג כתבה ביומנה על החרדה הרגילה שתקפה אותה עם הנסיעה וההגעה לסיטואציה חדשה, וציינה בפרט את הפתעתה כשגילתה שעליה לחלוק חדר עם אישה זרה. אך ההיכרות עלתה יפה – כפי שהעיד בעלה של גוילי, אלכסנדר ברוידא: "במשך יום תמים לא החליפו ביניהן השתיים מילה, אך בסופו של דבר נסתבר להן כי שתיהן פטפטניות גדולות וחברותן נתהדקה והלכה". ואמנם בתוך זמן קצר הפכו השתיים לחברות אינטימיות.
כלכלת מצרים
רקע
בתקופת אנואר סאדאת הכלכלה החלה להיפתח וחלה נסיגה מהקו הסוציאליסטי המובהק של נאצר, מגמה שהמשיכה אצל מחליפו מובאראכ.
אתגרי הכלכלה
לכלכלה המצרית מספר מאפיינים ומגמות המקשים על הצמיחה, ביניהם:
אלטע זאכן
מנהג זה רווח במזרח אירופה, והיהודים שעלו מארצות אלה לישראל הביאו את הנוהג עמם. מרבית הרוכלים בתחום זה היו יהודים דוברי יידיש, והם טבעו את השימוש במילים אלה. בתחילה הרוכלים הסתובבו בשכונות העירוניות עם סוס ועגלה ובהמשך רובם עברו להשתמש ברכב משא. אף שמרבית העוסקים בתחום כיום בישראל אינם דוברי יידיש, נטמע השימוש בביטוי "אלטע זאכן" גם אצלם, ואף נשמע בפי רוכלים דוברי ערבית בהגייה ערבית. כיום ביטוי זה הפך למטבע לשון של דבר מה בעל ערך נמוך או ישן ומיושן, אם כי חפצי אלטע זאכן מסוימים זכו למעמד של כבוד ובערך נוסטלגי. כיום בעידן האינטרנט גם אתרים ופורומים למסירת חפצים משומשים אימצו את הביטוי.
הצעות לשינוי שיטת הממשל בישראל
הרקע והנסיבות שהובילו להעלאת ההצעות
שיטות בחירה בדמוקרטיות בעולם מורכבות ממספר מרכיבים:
הצעות חוק לשינוי במסגרת הממשל הפרלמנטרי
בשנת 2006 הגיש חבר הכנסת מנחם בן-ששון, יו"ר ועדת חוקה חוק ומשפט, הצעת חוק שעניינה שינוי שיטת הממשל במסגרת הממשל הפרלמנטרי הקיים. לפי ההצעה, תונהג "זכות ראשונים" שתבטיח את זהות ראש הממשלה למועמד שמפלגתו זכתה במספר הקולות הגדול ביותר. כמו כן, מוצע להגדיל את הרוב הדרוש לפיזור הכנסת ולהבעת אי-אמון בממשלה לשבעים חברי כנסת. גם סמכות ראש הממשלה לפזר את הכנסת נשארת בעינה.
בן-ששון אף רצה להחיל את "החוק הנורווגי הרחב", האומר כי כהונתו של חבר-כנסת תיפסק במידה ויתמנה לשר ויבוא במקומו החבר הבא ברשימתו. הסיבה לכך נעוצה בניגוד האינטרסים בין תפקיד השר לבין תפקיד המחוקק. בנוסף, אדם המכהן כשר אינו יכול להשקיע את הזמן הנדרש לפעילות פרלמנטרית ראויה ולהפך. כמו כן, מוצע לקבוע את מספר השרים על לא יותר משמונה עשר ולא פחות משמונה. אחוז החסימה יועלה בהדרגה ל-4%.
הצעות לשינוי לממשל נשיאותי
פרופסור אוריאל רייכמן, נשיא המרכז הבינתחומי הרצליה, מציע להעניק סמכויות "נשיאותיות" לראש הממשלה אך עם זאת להשאיר את מוסד הנשיא על כנו, עם אותן סמכויות סמליות המוענקות לו כיום, כדי לאזן קצת את הסכנה הפסיכולוגית של גבהות הלב של ראש הממשלה. עוד תומך מרכזי בדגם הממשל הנשיאותי הוא יחזקאל דרור, פרופסור למדע המדינה באוניברסיטה העברית ונשיאו הראשון של המכון לתכנון מדיניותו של העם היהודי. לטעמו, הבעיה העיקרית של הממשל בישראל אינה הסכנה לדמוקרטיה אלא חוסר היכולת לקבל החלטות. מתוך ראייתו את מצבה של ישראל, כמצב שבו הכרחי לקבל הכרעות גורליות, הוא מעדיף את הסיכונים האפשריים של ממשל נשיאותי על פני ודאות חוסר היכולת לקבל הכרעות בממשל הפרלמנטרי. פרופסור דרור אף מזכיר את השינוי בשיטת הבחירה לראשות הערים והמועצות המקומיות שנעשה באמצע שנות השבעים. במקום שיטה קואליציונית עברו הערים לבחירות בשני פתקים. לדבריו, התוצאה טובה יותר מאשר בשיטה הקודמת.
גם במסגרות ציבוריות אחרות, כמו תנועת האזרחים "ישראלים לשיטת הממשל" או תנועת לאו"ר עולה הקריאה לשינוי השיטה לעבר ממשל נשיאותי.
יאן קמפרט
יאן רמקו תיאודור קמפרט (בהולנדית: Jan Campert; 15 באוגוסט 1902 – 12 בינואר 1943) היה עיתונאי, מבקר תיאטרון וכתב שחי באמסטרדם שבהולנד. במהלך מלחמת העולם השנייה, קמפרט נעצר באשמת עזרה ליהודים. הוא נעצר ונלקח למחנה הריכוז נוינגמה, שם הוא מת.
קמפרט היה אביו של הסופר והמשורר רמקו קמפרט.
וורטון (נמל תעופה)
היסטוריה
בשנת 1944 גרמה התרסקות מפציץ מסוג B-24 שהמריא מהשדה לאסון האווירי בפרקלטון.
תנין הביצות
גודל
אורכן הממוצע של הנקבות הוא 2.45 מטר ושל הזכרים הוא 3 מטר. זכרים בוגרים עשויים להגיע לגדלים של 4 מטר ובמקרים נדירים אף ל-5.5 מטר, ולמשקל של 450 ק"ג ומעלה. הפרט הארוך ביותר המתועד מצוי במוזיאון הבריטי ואורכו הגיע ל-.
תזונה
מין זה עשוי להיות מסוכן לאדם. בשנות ה-90 של המאה ה-20 בוצעו תקיפות רבות שיוחסו לתנין זה, בשל חוסר זהירות מצד האנשים, אך מרבית ההרוגים טבעו במים מבלי להיאכל. רוב המתקפות קרו בגוג'ראט שבהודו. לאחר מכן מספר המתקפות ירד בהרבה אף שהתנין עדיין ניזון מחיות בית השותות בקרבתו. משבר המים באיראן בעשור השלישי של המאה ה-21 הוביל לצמצום בית הגידול של התנין, ולהיעלמות של הטרף הטבעי (כמו צפרדעים), ולכן התרבו מקרי התקיפה של תנינים על בני אדם, בעיקר על ילדים.
פונדאקו דיי טורקי
היסטוריה
החל מראשית המאה ה-17 ועד שנת 1838 שימש המבנה כבית מגורים, וכאתר מחסנים ושוק עבור סוחריה הטורקיים של ונציה.
המבנה היווה למעשה גטו טורקי, ורפובליקת ונציה הטילה הגבלות על הסוחרים אשר נאסר עליהם לעזוב את המבנה בחלק משעות היום.
בין השנים 1890–1923 שימש המבנה כמשכנו של מוזיאון קורר. כיום המבנה מכיל את המוזיאון להיסטוריה של הטבע של העיר ונציה, ומציג מאובנים, פוחלצים של בעלי חיים, צמחייה, וכן אקווריום.
הפורום הכלכלי העולמי
הפורום מנפק מעת לעת דוחות מקיפים על סטטיסטיקות בינלאומיות שונות. הדוח המפורסם ביותר היוצא אחת לשנה הוא "מדד התחרותיות העולמי".
במהלך מגפת הקורונה (2019 - 2022)
בחודש יולי שנת 2022, נעשתה הפיכה שלטונית במדינת סרי לנקה. כתוצאה מכך, נפגעה קשות כלכלת המדינה, אשר נעדרה סמכות ניהולית מרכזית מתפקדת. בתגובה לאירוע זה, בתוך ימים בודדים, פרסם הפורום הכלכלי העולמי מסמך עמדה, ובו המלצות לאופן בו רצוי, להבנתו, כי סרי לנקה תתקן את כלכלתה. עיקרי המסמך התמקדו בגישות שכבר התפרסמו בעבר בספרו של קלאוס (קוביד-19: האיפוס הגדול), ובכנסים מרובים של הפורום. הרעיון המרכזי במסמך הוא כי על סרי לנקה לעבור לשימוש במודל של 'כלכלה מעגלית'. מודל שכזה יכלול צמצום בעלות פרטית על רכוש מכל הסוגים, תיעדוף של תיקון רכוש קיים על פני רכישת מוצרים חדשים, וחלוקת שימוש במוצרים שונים בין אזרחים רבים. המסמך תיאר זאת כמודל בו: "מספר מצומצם של בעלי-נכסים יהפכו עצמם אפוטרופסים של אלה, ויתנו לכל האחרים שימוש בהם על-פה צורכיהם... התשלום ייקבע לפי מידת השימוש בחפץ או בנכס".
ביקורת בנושאי חקלאות, תזונה והמאבק בשינוי האקלים
על קידום אכילת חרקים על-ידי הפורום , הועברה ביקורת רבה בהתבסס על נימוקים בריאותיים   ו-דתיים. אחרים סבורים כי האמונה לפיה הפורום הכלכלי יכפה באמצעות ממשלות את האכלתן של אוכלוסיות בני אדם בחרקים, היא לא יותר מתאוריית קשר.
ביקורת-נגד כלפי מבקרי הפורום
מבקרי הנגד נוטים להתייחס לעובדה כי רבים ממבקרי הפורום הינם בעלי דעות ימניות-קיצוניות, ונוטים להאמין במגוון תיאוריות קשר. כך למשל, מאוזכר לעיתים קרובות שמו של מפיץ תיאוריות הקשר מן הימין הקיצוני, אלכס ג'ונס, כמבקר של הפורום הכלכלי העולמי. הפורום עצמו פרסם לפחות מאמר אחד בגנות אלכס ג'ונס כדמות שלילית המובילה אמונה בתיאוריות קשר. יש גם מי שהציעו, שתיאוריות הקשר הנוגעות לפורום, היוו כר פורה לגיבושה של תנועת ימין-קיצוני בינלאומית. בהתאם, היו רבים ממבקרי הנגד שהאשימו את חברי מחאת המשאיות בקנדה (שנת 2022) בהשתייכות לימין הקיצוני, ובו-בעת לבעלי אמונות-שווא של תיאוריות קשר הנוגעות לפורום הכלכלי העולמי ולאיפוס הגדול. עוד מאשימים מבקרי הנגד, כי גורמי ימין קיצוניים 'רוכבים' על מצוקותיהן של קבוצות שונות - דוגמת החקלאים ההולנדים, ומסיתים אותן כנגד הפורום הכלכלי העולמי, לשם צבירת כוח פוליטי.
שי אייזן
שי לי אייזן (נולד ב-27 באוגוסט 2000) הוא כדורגלן ישראלי, אשר משחק בעמדת הקשר במועדון בני יהודה.
ארבעה בתים וגעגוע
גלות
בתל אביב נועה חשה געגוע, וזה הנושא שבו היא בוחרת לפרויקט הסיום שלה, אותו היא לא הצליחה ליצור במעוז ציון. אמא של יותם מתחילה לשלוח לעמיר בכל יום בחורה המביאה לו קובה, סוג של אות תודה על שהיה חבר לבנה, אך עמיר לא מתכוון לבגוד בנועה, גם אם כרגע הם לא יחד. עמיר חוזר למועדון, אבל החליט שבינתיים לא ימשיך לתואר השני. עמיר וסימה חושקים אחד בשני וכמעט מתנשקים.
יוהנס אקארד
לקריאה נוספת
ברון ק. ג. א. פון וינטרפלד, "השירה הכנסייתית האוונגלית" Baron K. G. A. von Winterfeld, Der Evangelische Kirchengesang (1843).
אריאל (מלאך)
אריאל הוא ביטוי המופיע במספר הקשרים תנ"כיים ובמיתולוגיה הנוצרית הוא שם של מלאך.
Sunshine Kitty
רקע והפקה
האלבום הוקלט בלוס אנג'לס ובשוודיה וכונה כ"הפרק החדש של לו", האלבום מדבר על "השבת אמון, חוכמה ושיכורות קשה, ועוד על פרק זמן ורומנטיקה התנשאה". לו גם אמרה שכותרת האלבום היא כמו "לשחק על כוח הכוס", וכינה את החתול המצויר "הרחבה שלי וחלק שלי מהמוזיקה החדשה". לו גם אמרה שהשירים באלבום " יותר שמחים ומאושרים" מהחומר הקודם שלה וכי באלבום יופיעו בסגנון "בנג'רס מועדונים". ב-31 ביולי, הכריזה לו ברשתות החברתיות שלה על עטיפת האלבום ורשימת הרצועות.
נבחרת גביע הפדרציה של ארגנטינה
נכון לשנת 2017 שיחקה ארגנטינה מאז תחילת השתתפותה בגביע הפדרציה 162 משחקים בינלאומיים, בהם ניצחה 96 מפגשים.
ג'יימס גיי-ריס
קריירה
סרטו הראשון כמפיק היה הסרט "אקזיט דרך החנות", שהיה סרט דוקומנטרי על חייו של אמן הרחוב בנקסי. הסרט, שיצא לקולנוע במרץ 2010, היה מועמד לפרס אוסקר לסרט התיעודי הטוב ביותר בטקס פרסי אוסקר ה-83.
פרנק מייקלמן
ביוגרפיה
בשנים 1961–1962 היה מייקלמן לבלרו של השופט ויליאם ברנן. מלמד באוניברסיטת הרווארד החל משנת 1963. תחומי הוראתו ומחקריו כוללים דיני קניין, משפט חוקתי ותאוריה דמוקרטית.
הספר של קלס
בעת החדשה
הספר נשאר בקלס עד שנת 1654. בשנה זו חיל הפרשים של אוליבר קרומוול התאכסן במנזר ומושל העיר העביר את הספר למשמרת בדבלין, מחשש שמא יגנב שוב. הנרי ג'ונס, שמאוחר יותר נתמנה לבישוף של מית' לאחר הרסטורציה, הציג את כתב היד בטריניטי קולג' בשנת 1661, אז הועבר הספר לטריניטי קולג'. זהו משכנו הקבוע, למעט מספר מצומצם מאוד של השאלות למוזיאונים ולספריות אחרות ברחבי העולם. מאז המאה ה-19, שוכן הספר בספרייה של הקולג', באולם תצוגה רחב המשמש כמוזיאון המספר את סיפורו של הספר. לרוב מוצגים רק שניים מהכרכים: אחד מראה עמוד אופייני והשני מראה את אחד האיורים.
תוכן
הספר מכיל את שלוש הבשורות הסינופטיות במלואן: את הבשורות של מתי, מרקוס ולוקאס. הבשורה על פי יוחנן היא חלקית וחלקה חסר, כנראה מהתקופה שבה נגנב הספר במאה ה-11. בנוסף לבשורות, הספר מכיל חומר נוסף: 2 רשימות מקוטעות של שמות עבריים המופיעים בברית החדשה, סיכומים קצרים של הבשורות, ביוגרפיות קצרות של כותבי הבשורות וקאנונים המיוחסים לאוסביוס מקיסריה. התוכן מבוסס על הוולגטה, אך עם מספר הבדלים.
הסימפוניה הראשונה בדו מינור של ברהמס
ב־2016, על פי משאל שערך BBC Music Magazine בקרב 151 מנצחים, דורגה הסימפוניה במקום השמיני ברשימת עשר הסימפוניות הגדולות בכל הזמנים.
אמירספסלר
אמירספָּסלַר (בגאורגית: ამირსპასალარი; בפרסית: امیر سپه سالار) היה תוארו של המפקד העליון בצבא הגאורגי בימי הביניים ואחד מנושאי המשרה הבכירים בממלכת גאורגיה. מתואר בדרך כלל כ"לורד הניצב העליון" באנגליה ובסקוטלנד. (ולפעמים גם לתואר גנרליסימו). המילה מורכבת אמיר שמשמעותה בערבית: 'מפקד', 'מושל' או 'נסיך'. ו'סיפאהסלר' שמשמעותה בפרסית 'מפקד הצבא' (מילה דומה היא ספאהבד  בפרסית עתיקה - ראש האבירים/פרשים).
קוסו אלול
קורות חיים
משנות ה-50 לקח חלק פעיל בסימפוזיונים בארץ, ומשנת 1960 בסימפוזיונים בינלאומיים של פסלים, מהם ברלין (1963) ומונטריאול (1964), וכן הציג מיצירותיו בערי אירופה, בהן רומא וברלין. בסוף שנת 1962 יזם סימפוזיון בינלאומי לפיסול שהתקיים במצפה רמון. אירוע זה היה דוגמה להתעניינות הגוברת של הפסלים בנוף הארץ, בייחוד הנוף השומם והמדברי.
סימון דיראק
מבוא אינטואיטיבי
סימון דיראק בא לתאר את הפורמליזם המתמטי של מכניקת הקוונטים בה המערכת נמצאת במצב קוונטי שהוא סופרפוזיציה קוונטית של מצבים עצמיים. לכל גודל מדיד (המיוצג על ידי אופרטור הרמיטי) מתאים סט של מצבים עצמיים המייצגים את הערכים שאפשר למדוד.
ברה וקט
במכניקת הקוונטים זוכה סימון זה לפירוש כאמפליטודת ההסתברות שהמצב \psi יקרוס אל המצב \phi.
אופרטורים ליניאריים
בנוסף, בהינתן בסיס שלם, ניתן להציג כל אופרטור \hat{A} כסכום איברים,
דוגמה פרטית למרחב מכפלה
מצב זה הוא מצב שזור של אנטי-קורלציה מוחלטת, בכל כיוון שמודדים ספין - הספין של חלקיק 2 יהיה הפוך לזה של חלקיק 1 (אם מודדים ל-1 ספין מעלה, אזי 2 יימדד בהכרח ספין מטה. אם מודדים ל-1 ספין מטה, אז 2 יימדד בהכרח ספין מעלה).
דלית קהן
קריירת משחק
ב-1999 שיחקה בסדרה "דו"ח אבגי סוויסה" שביים איתן ענר, לצד משה איבגי. במאי 2021, חשפה כי איבגי הטריד אותה במהלך הצילומים, ויום לאחר שהדפה ודחתה אותו היא פוטרה.
קארט דה ויזיט
קארט דה ויזיט (בצרפתית: כרטיס ביקור Carte de visite) היה שיטת צילום של פורטרטים מיניאטוריים שהומצאה בצרפת על ידי הצלם אנדרה אדולף אז'ן דיסדרי שהוציא עליו פטנט בשנת 1854.
תצלומי הקארט דה ויזיט היו הדפסי אלבומין מנגטיב זכוכית שצולם בעזרת מצלמה מיוחדת בעלת מספר עדשות ולוח צילום נע, שהודבקו לאחר הדפסתם על גבי כרטיס קרטון עבה. מידות התצלום היו בגודל של 6X10 ס"מ בערך. בעזרת מצלמה שכזו ניתן היה לצלם שמונה חשיפות או יותר על לוח צילום אחד. רוב התמונות שנעשו בפורמט הקארט דה ויזיט צולמו בגוף מלא או בחיתוך בגובה הכתפיים והפנים. מראה הפנים נועד להחליף את השם על כרטיס הביקור הרגיל. המצאת שיטת צילום זו, וקבלתה הציבורית הנלהבת, נחשבות לאחד מסימני הפיכתו של הצילום למדיום המוני, זול ופופולרי בקנה מידה חדש, ולשלב חשוב בהופעת תרבות הערצת הידוענים בעידן המודרני.
בתקופת מלחמת האזרחים בארצות הברית זכה הקארט דה ויזיט לתפוצה עצומה בארצות הברית. צלמים רבים ראו במלחמה הזדמנות להרחבת עסקיהם, ומשפחות של חיילים שיצאו לקרב השתוקקו לקבל תמונה של יקיריהם מהחזית. צלמים רבים הקימו סטודיו ארעי לצילום בבסיסי הצבא ואפשרו לחיילים להצטלם. על פי העיתון "ניו יורק טריביון", סטודיו כזה, של האחים הצלמים ברגסטרסר מפנסילבניה צילמו אלפי תמונות מאז שהצטרפו לצבא. כבר ביום הראשון להגעתם לאחד הבסיסים הם צילמו 160 פורטרטים במחיר של דולר האחד.
בתחילת המאה העשרים פסק השימוש בקארט דה ויזיט.
תחנת הכוח הגרעינית מצאמור
היסטוריה
בשנת 1983 החלו עבודות בהקמת השלב השני של תחנת הכוח שהיה צריך לכלול כור מס' 3 וכור מס' 4 מאותו דגם כמו הכורים הקיימים. אומנם בעקבות אסון צ'רנוביל העבודות הוקפאו ולא חודשו. ב-7 בדצמבר 1988 בארמניה התרחשה רעידת אדמה חזקה בחוזק של מעל 7 בסולם ריכטר. מתקני התחנה עמדו ברעידה, אך לאור החשש לרעידות משנה פעילות תחנת הכוח הופסקה באופן הדרגתי והיא עברה לעתודה. לאחר הפסקת פעילות תחנת הכוח במתקני הכור מס' 1 בוצעו קידוחים בקוטר של מ' לבדיקת מצב הפנימי. בעקבות הקידוחים לא ניתן לחדש פעילות הכור ללא הכנסת ציוד להחלפת הציוד שנקדח.
מלחמת האזרחים האלבנית
שוד האוצר
שוד האוצר הצפוני הוא מקרה שאירע במרץ 1997, המקרה היה גניבה של כשישה מיליון דולרים מהאוצר האלבני בשקודרה (Shkodër). האירוע מתואר כאחד ממקרי השוד המוצלחים ביותר בהיסטוריה של הבלקן. קבוצה של שישה אנשים תקפו את בניין האוצר הלאומי המבוצר של אלבניה עם ארטילריה נגד טנקים. הסכום הכולל של הכסף שהיה בבניין הוא שמונה מיליון דולרים אך הפורצים הצליחו להגיע רק לשישה מיליון דולרים. מהר מאוד לאחר תקיפת הבניין הגיעו שוטרים על מנת לשמור על הכסף שנשאר. הגנבים נראו על ידי עדי ראייה שונים בפרברי שקודרה לאחר השוד אך החקירה המשטרתית לא הגיעה אליהם. הגנבים לא נתפסו מעולם.
בחירות בזק
בהלך בחירות הבזק לפרלמנט האלבני בעשרים ותשיעי ביוני 1997, יותר משישים אנשים נהרגו. המפלגה הסוציאליסטית ניצחה, גם בטירנה. חברים ב"וועידת הישועה" נכנסו לתפקיד פוליטי למרות הבטחות קודמות שלא יעשו זאת. באותם בחירות התקיים משאל עם בנוגע לצורת הממשל באלבניה, רפובליקה ניצחה את המונרכיה כשרפובליקה קיבלה כ-65% מהקולות ומונרכיה 35%.
פברואר
עולות הצעות ליצור ממשלה טכנית שתפתור את בעיות המשבר. ההפגנות גדלות ומציפות את כל הערים הגדולות של אלבניה. תחנות משטרה ומוסדות ממשלתיים ממשיכים להיות מותקפים ולהיהרס על ידי מפגינים. אלימות מסלימה בעיקר בדרום וההסתה כנגד מפלגת השלטון הדמוקרטית מצליחה. מתחילים להיות קרבנות בהפגנות. סוגרים את בתי הספר ומתחיל עוצר לילי ברחבי המדינה. הנשיא ברישה נפגש עם האזרחים ומבטיח שיפתור את המשבר. שביתות רעב מתחילות ברחבי אלבניה במטרה להוריד את הממשלה מהשלטון.
אוגוסט
ב-11 באוגוסט הכוחות הצבאיים במבצע אלבה עזבו את אלבניה.
נפגעים
לפי כריסטופר ג'ארויס, היו 2,000 הרוגים. לפי פרד ק. אברהמס, בין מרץ למאי 1997 היו כ-1,600 הרוגים רובם בדרום במלחמות בין כנופיות יריבות. לפי מכון המחקר הבינלאומי לפירוק נשק של האומות המאוחדות, היו יותר מ-2,000 מתים בחודש מרץ לבדו.
אווה פאהידי
ספריה
פאהידי יצאה עם ספר חדש בשנת 2019 בשם "הנושא והמושא של האהבה" (A Szerelem Alanya és Tárgya) שמציגה את תקופת הסוציאליזם דרך סיפורה האישי של הסופרת. שני הספרים עוסקים למעשה בהגינות, כבוד, אהבה והתנהגות אנושית, אשר - כפי שמוכיחה פאהידי בדוגמה שלה - ניתן היה לשמר גם במצבים הנואשים ביותר.
זיגולופודון
הזיגולופודון היה קרובו של המסטודון שבעבר השתייך לסוגו. ככל הנראה הוא התפתח ממיני פילאים כמו הטטרלופודון (Tetralophodon). זה היה יונק ענקי ואחד מהגדולים ביותר בכדור הארץ. הוא הגיע לגובה 3.4–4.1 מטר בכתפיו ולמשקל של 14–16 טונות. דבר זה הופך אותו לגדול אף יותר ממספר זאורופודים ומבין יונקי היבשה קטן רק מהפרצרתריום ממונגוליה.
ויי ג'ינגשנג
נעצר שוב
את הכתבים שכתב בתקופת השהייה בכלא כתב על נייר טואלט.
שלמה מושקוביץ
ביוגרפיה
ב-1996 כתב ביחד עם גיל קופטש את קומדיית המצבים "שתוק שואו" ששודרה במשך שתי עונות בערוץ 3. אחר-כך כתב את "פרשת השבוע של גיל קופטש" בשיתוף דב אלבוים, תוכנית בה פירשו את מקורות היהדות באור אחר. באותה עת כתב ביחד עם גיל קופטש גם את המחזה הסאטירי "חלק אינטגראלי" שהופק בסטודיו של יורם לווינשטיין והמשיך להיות מוצג כהפקה פרטית. בעקבות הזמנה של הבמאית דדי ברון כתב עיבודים ל"לונה" ול"הם יורים גם בסוסים" שהופקו שניהם בסטודיו מיסודו של יורם לווינשטיין (בשנים 1999 ו-2001 בהתאמה). "הם יורים גם בסוסים" הוצג שוב בבימויה של ברון ב-2013 בתיאטרון הקאמרי.
מושקוביץ למד נהיגת מרוצים באירופה ושימש כנהג מבחן במגזיני רכב. הוא כתב וערך במגזין "אוטו" בשנים 1990–1994, כתב וערך במגזין "הגה" מ-1998 ועד 2005. באותה עת המשיך להשתלם בנהיגת מרוצים בבתי ספר שונים באירופה.
ההצגה "שבוע" ייצגה את ישראל בפסטיבל "מדיטרנה" במילאנו. דדי ברון זכתה על עבודת הבימוי בפרסים שונים כולל ציון לשבח מתיאטרון "פיקולו" במילאנו.
כתר המלכה אליזבת
היסטוריה
לאחר מותו של ג'ורג' השישי הפסיקה אליזבת (המלכה האם) לחבוש את הכתר עם הקשתות, וחבשה רק את בסיס הכתר בטקס ההכתרה של בתה המלכה אליזבת השנייה בשנת 1953.
אי השדים
היסטוריה
אי זה, ששימש כחלק ממושבת עונשין צרפתית אשר שכנה באיים עד לשנת 1946, מוכר בעיקר בשל הכלא המבודד שבו. הוא נפתח לראשונה על ידי הקיסר נפוליאון השלישי, והפך לאחד מבתי הכלא המפורסמים בהיסטוריה.
לא כולל שירות
הפקה
18 שירים מהעונה הראשונה והשנייה נכללו במופע של הלהקה שנוצר בעקבות הצלחת הסדרה שנקרא "לא כולל שרות ההופעה", ושהתקיים מחנוכה 1991 ועד פברואר 1992.
ניתוח רשתות חברתיות
מדדי קבוצות וקהילות
שימוש בניתוח רשתות חברתיות מאפשר לזהות 'מעגלים חברתיים' על בסיס הקשרים של הצמתים המייצגים את הפרטים בקבוצה ולזהות את מידת הליכוד שלה גוש מלוכד. קבוצה המגיעה ללכידות מקסימלית מוגדרת כ'קליקות', כלומר, לכל פרט יש קשר ישיר לכל פרט אחר בקבוצה.
ייחוד שאלות מחקר רשתיות
ברמת הצומת - לבד ממציאת הצמתים בולטים על פי הגדות מדדי הצמתים שונים, שאלת רשת היא שאלה אשר קושרת בין "תכונות" אובייקט כפי שהיא מתקיימות במציאות לבין התכונות הרשתיות של אותו אובייקט כאשר הוא ממודל כצומת ברשת שאנו מקימים. כאשר חוקרים קשרי חברות בחברה עסקית וממדלים את הקשרים הנירקמים בפינת הקפה במקום העבודה, שאלה רשתית ברמת הצומת תהיה "האם רוב העובדים אשר מתחילים את השיחות בפינת הקפה הם גברים או נשים" (העובדים יהיו הצמתים ברשת והקשרים בין הצמתים הם השיחות)? מבחינה רשתית מנסים למצוא שונות מובהקת בדרגה היוצאת של הנשים מול הגברים בחברה - בכל הנוגע לשיחות בפינת הקפה. השאלה אינה רק בונה את הרשת אלא שואלת עליה שאלה הלקוחה מתוך המציאות, שאלה המעניינת את החוקרים.
ניתוח רשתות חברתיות בישראל
המחקר בניתוח רשתות חברתיות במוסדות האקדמיים בישראל נחלק גם הוא למחקר מתמטי (הנשען על כלים מתמטיים וסטטיסטיים) ולמחקר סוציולוגי (העושה שימוש במדדים סוציומטיים), ובתפר ישנם מחקרים הנדסיים-ניהוליים בתחומים משיקים.
הרלדיקה סוציאליסטית
הרלדיקה סוציאליסטית הוא ביטוי אשר מתייחס לסגנון ייחודי ששימש ועודנו משמש לעיצוב סמלי מדינות קומוניסטיות וסוציאליסטיות. למרות שימוש רווח למדי במונח שלט אצולה, רוב הסמלים הללו אינם מהווים שלטי אצולה במובן הרלדי מסורתי מאחר שהם חסרים אלמנטים בסיסיים - למשל מגן.
לורנס איש ערב (סרט)
בנוסף להצלחתו בקופות ובביקורות, הסרט היה מועמד לעשרה פרסי אוסקר כולל לסרט הטוב ביותר ולבמאי הטוב ביותר בטקס פרסי האוסקר ה-35 ב-1963. הסרט זכה בשבעה פרסים כולל הסרט הטוב ביותר והבמאי הטוב ביותר ובכך הפך לסרט הארוך ביותר שזכה בפרס הסרט הטוב ביותר. הסרט אף זכה בפרס גלובוס הזהב לסרט הדרמטי הטוב ביותר ו-2 פרסי באפט"א לסרט הטוב ביותר והסרט הבריטי הטוב ביותר.
הצלחת הסרט
באתר "Rotten Tomatoes" ,זכה הסרט לציון משמעותי של כ-98% "טרי לגמרי" עם ציון נורמלי של כ-9.1/10 בהתבסס על 81 ביקורות. האתר מציין: "האפוס הקולנועי של כל האפוסים ,לורנס איש ערב מלווה את מעמדו של דייוויד לין בפנתיאון הקולנועי עם כמעט ארבע שעות של היקף הפקה גדול, הופעות מבריקות וצילום יפהפה".
יעקב גזונדהייט
יעקב גֶזונדהייט (געזונדהייט) (כסלו ה'תקע"ו 1815– י"ג באלול ה'תרל"ח 1878) רב, פוסק, אב"ד, ורבה הראשי של ורשה. מחבר ספר "תפארת יעקב" על מסכתות גיטין וחולין, ועל החלקים יורה דעה אבן העזר וחושן משפט של השולחן ערוך.
טרנסילבניה
גאוגרפיה
את רמת טרנסילבניה, שגובהה הממוצע 300 - 500 מטר, מנקזים הנהרות מורש, סומש, קריש, אולט ופלגים נוספים של הדנובה. העיר העיקרית היא קלוז', וערים נוספות הן טימישוארה, בראשוב, אורדאה, סיביו, וטרגו מורש, סאטו מארה (סאטמר) ואלבה יוליה, הבירה הקודמת.
כלכלה
טרנסילבניה היא אחד האזורים המפותחים ביותר ברומניה מבחינה כלכלית. היא עשירה במשאבי טבע, בייחוד עצים פחם עץ, ברזל, עופרת, מנגן, זהב, נחושת, גז טבעי, מלח וגופרית. יש בה תעשייה נרחבת של פלדה, כימיה, וטקסטיל. מקצועות חשובים נוספים הם גידול בעלי חיים, חקלאות, ייצור יין וגידול פירות.
ימי הביניים המוקדמים: מדאקיה לנדידת העמים הגדולה
היסטוריונים רומנים מאמינים לדיווח המופיע ב"גסטה הוּנגרוֹרוּם" (Gesta Hungarorum), תיאור היסטורי מהמאה ה-12. על פי דיווח זה, בזמן הכיבוש ההונגרי התקיימו בטרנסילבניה ובאזורים הסמוכים כמה מדינות קטנות. על פי הגסטה כוחותיהם של הדוכסים "ג'לו" (Gelu), "גלאד" (Glad), ו"מנומורוט" (Menumorut) הובסו על ידי המדיארים. היסטוריונים הונגרים טוענים כי קיומם של מנהיגים אלה מוטל בספק.
במהלך המאה ה-10 נשלטה טרנסילבניה בידי שושלת של נסיכים שהיו מכונים בידי מקורות בני זמנם "גיולה" (Gyula). גיולה אלה היו צאצאים של מנהיג אחד משבעת השבטים המדיארים, ושלטו באופן עצמאי מבלי לקבל את מרותה של שושלת ארפאד. העובדה כי בטרנסילבניה היה שלטון מדיארי בתקופה זו קיבלה אישוש על ידי מקורות ארכאולוגיים. בשנת 952 לערך כרת גיולה ברית שלום עם הקיסר הביזנטי קונסטנטינוס, שממנו קיבל את התואר פטריקיוס. הוא הוטבל לנצרות בקונסטנטינופול ובחזרתו לטרנסילבניה הוא בנה את הכנסייה הראשונה באזור. הוא אף הביא עמו מיסיונר – נזיר יווני בשם הירוטאוס שהוסמך כבישוף של טורקיה (Turkia שמה הביזנטי של הונגריה). בידי הפטריארך תיאופילקטוס. קשרי מסחר עבותים נקשרו בין טרנסילבניה והאימפריה הביזנטית והם עזרו להפיץ את הנצרות. ב-978 מיסיונרים מהוותיקן הקימו כנסייה במבצר במקום בו שוכנת כיום העיר אורדאה.
ימי ביניים מאוחרים: טרנסילבניה כחלק מממלכת הונגריה
דמות מרכזית שבלטה בהיסטוריה של טרנסילבניה במאה ה-15 הייתה יאנוש הוניאדי (ברומנית יון קורבין מחונדוארה), שהיה ממוצא רומני. הוניאדי שהיה בנו של וויצ'קו (ואיק) נסיך ולאכי זכה במספר אחוזות ומושב במועצה המלכותית עקב שירותיו למלך הונגריה זיגמונד. הודות לתמיכתו במועמדותו של ולדיסלב השני, מלך פולין לכס המלוכה ההונגרי הוא קיבל ב-1440 פיקוד על מצודת בלגרד ואת משרת מושל טרנסילבניה. מסעותיו הצבאיים כנגד העות'מאנים קידמו את מעמדו כמושל הונגריה מ-1446 והכרה אפיפיורית בו כנסיך טרנסילבניה (1448).
טרנסילבניה כישות עצמאית
משפחת באטורי שעלתה לשלטון לאחר מותו (1571) של יאנוש השני, שלטה בטרנסילבניה כנסיכים תחת הטורקים, ולזמן קצר תחת הריבונות של בית הבסבורג עד 1602. סטפאן באטורי, הונגרי קתולי, התחייב לשמור על חופש הדת שהובטח בצו טורדה, אך פירש התחייבות זו באופן מוגבל יותר ויותר. בסוף תקופת שלטון באטורי התפתח עימות בן ארבעה צדדים בטרנסילבניה שכלל את האוסטרים, הטורקים והנסיך הרומני מיכאי האמיץ (ברומנית Mihai Viteazul) שליט מונטניה. מיכאי האמיץ השתלט על טרנסילבניה ב-1599, לאחר קרב סלימבר שבו הביס את צבאו של אנדרה באטורי. במאי 1600 הוא השתלט גם על מולדובה ואיחד בפעם הראשונות את שלוש הנסיכויות מונטניה, מולדובה וטרנסילבניה, שבהם היה רוב רומני. אך האיחוד הרומני לא החזיק מעמד זמן רב, שכן מיכאיל האמיץ נרצח על ידי שכירי חרב ולונים תחת פיקודו של הגנרל ההבסבורגי גיורגיו באסטה באוגוסט 1601. באסטה הכניע את טרנסילבניה ב-1604 והחל שלטון טרור שבו ניתנה לו הרשות להעביר אנשים בכוח לדת הקתולית, לקבוע את הגרמנית כשפה השלטת ולהחרים את הקרקעות של האצילים.
תור הזהב של טרנסילבניה היה תחת יורשיו של בוצ'קאי במיוחד גאבור בתלן וגיירג' הראשון ראקוצי. גאבור בתלן ששלט מ-1613 עד 1629 סיכל את כל מאמציו המתמשכים של הקיסר לדכא את נתיניו או לעקוף את סמכותו, וזכה לתהילה באירופה כמגן הרעיון הפרוטסטנטי. שלוש פעמים הוא ערך מסעות מלחמה כנגד הקיסר, פעמיים הוא הוכרז מלך הונגריה ובשלום ניקולסבורג (31 בדצמבר 1621) הוא השיג עבור הפרוטסטנטים אישור של חוזה וינה, ועבור עצמו שבעה מחוזות נוספים בצפון הונגריה. אף יורשו של בתלן, גיירג' הראשון ראקוצי נחל הצלחות. הישגו העיקרי היה שלום לינץ (16 בספטמבר 1645), הניצחון המדיני האחרון של הפרוטסטנטיות ההונגרית, שבו אולץ הקיסר לאשר שוב את סעיפי החוזה של שלום וינה. גאבור בתלן וגיירג' הראשון ראקוצי תרמו רבות לחינוך ולתרבות, ותקופתם קרויה בצדק תור הזהב של טרנסילבניה. הם העתירו כסף על ייפוייה של בירתם אלבה יוליה (בהונגרית Gyulafehervár) שהפכה מעוז הפרוטסטנטיות במזרח אירופה. בזמן שלטונם הייתה טרנסילבניה אחת הארצות האירופיות היחידות שבהם חיו בסובלנות הדדית קתולים, קלוויניסטים, לותרנים, ואוניטארים. עם זאת, נשלל שוויון זכויות מרומנים אורתודוקסים. למרות מאמציו של הבישוף היווני-קתולי אינוצ'נטי מיקו-קלין לא קוימה גם ההבטחה לתת מעמד של לאום לאותם רומנים שהמירו את דתם לקתוליות.
אימרה קסי
ביוגרפיה
אימרה קרמר נולד במשפחה יהודית כבנם של מלכיאל קרמר, מזכיר הקהילה היהודית של פשט ושל מתילד טאובר. הוא קיבל תואר במדעי הרוח באוניברסיטת בודפשט (שמה היום אוניברסיטת אטווש לוראנד). במקביל, היה סטודנט באקדמיה למוזיקה ע"ש פרנץ ליסט, כתלמידו של זולטאן קודאי. בתקופת שלטונו של מיקלוש הורטי בין שתי מלחמות העולם הוא היה מורה בבית ספר תיכון. משנת 1942 נלקח לשירות העבודה (עבודות כפייה לגברים יהודים עבור הצבא ההונגרי). הוא שרד את שואת יהודי הונגריה ואחרי מלחמת העולם השנייה בין 1946 לבין 1949 עבד כבעל טור התרבות של העיתון "העם החופשי" (Szabad Nép) והיה העורך כתב העת "אנושיות" (Emberség). בין 1951 לבין 1957, הוא היה פרופסור לספרות באוניברסיטה לאמנויות התיאטרון והקולנוע. אחרי 1957 הקדיש את חייו רק לביקורת ספרות ומוזיקה.
הקריה
מגדל היובל
המגדל נבנה במסגרת מיזם דרום הקריה כמגדל נמוך יותר, והרחבתו אושרה במהלך הבניה. הוא הוקם על ידי אפריקה ישראל נכסים וחברת מנרב בבעלות משותפת בשנת 2004. באותה שנה רכשה אפריקה ישראל את הזכויות על הבניין ממנרב תמורת כ-100 מיליון ש"ח במטרה לשווק את הקומות להשכרה לעסקים. הקומות המיועדות עבור משרדי הממשלה הושכרו באמצעות חוזים ארוכי טווח ל-20 שנה אך השכרת הקומות למסחר נתקלה בקשיים ובשנת 2009 הציעה אפריקה ישראל את רוב הבניין לקרן בריטית.
ווד (נהר, אורגון)
מסלול
היובל הגדול ביותר של נהר הווד הוא אני קריק (Annie Creek) שמקורו בתוך גבולות הפארק הלאומי קרייטר לייק, והוא ניזון מהפשרת השלגים בפארק וכן ממי תהום ממעיינות טבעיים. לאחר היציאה מהפארק, עובר אני קריק דרך היער הלאומי פרימונט-וינמה, ולאחר מכן עובר לאורך הגבול המערבי של במשך כקילומטר. לאחר מכן הוא חוצה שטחי מרעה פרטיים ואליו מצטרף הנחל סאן קריק (Sun Creek) לפני שהוא נשפך לנהר ווד, כקילומטר דרומית לאתר הנופש המדינתי ג'קסון פ. קימבל.
וור משין
וור משין (באנגלית: War Machine, מכונת מלחמה) הוא דמות בדיונית של גיבור-על המופיעה בחוברות הקומיקס איירון מן והאוונג'רס ביקום מארוול קומיקס. דמותו הופיעה לראשונה בחוברת Iron Man #118 מינואר 1979 ונוצרה על ידי הכותב דייוויד מיצ'ליני והמאייר בוב לייטון.
איירון מן החדש
רודס ביקש עזרה מהנרי פים כדי להיפטר מכאבי הראש העזים, בזמן שסטארק מסר את התפטרותו של רודס לקבוצת האוונג'רס וגילה את זהותו להוקאיי ומוקינגבירד. לאחר שהחלים, רודס חזר לפעול כאיירון מן כשסטארק עוזר לו עם חליפת השריון החדשה שלו. כאשר פצצה אותה ארגן סטיין התפוצצה במשרדי "סירקטס מקסימוס", מורלי ארווין נהרג ורודס נפצע. סטארק נוטל בשנית את זהות איירון ומביס את סטיין בעזרת חליפת שריון חדשה אותה המציא, "קנטוריון הכסף".
מעטה המלחמה
בקשת הסיפור "מלחמת הזמן", שריון "וור משין" נעלם במרחבי הזמן, וזאת לאחר שרודס חבר לקפטן אמריקה, באקי ברנס, ניק פיורי וצוות הקומנדו המייללים שלו כדי לעצור נאו-נאצים מלשלוח כלי נשק מודרניים לגרמניה הנאצית. רודס חזר לחיים האזרחיים, אך בסופו של דבר הוא רכש שריון חייזרי שנודע בשם "מעטה המלחמה האיידולוני" לאחר שפגש אשה מסתורית בשם סקיי ולחם בחייזר בשם ליקטור. סקיי נשלחה לאמן את רודס בשימוש במעטה המלחמה וגילתה שרודס נבחר להילחם בסטארק, שבאותה עת היה נתון לשליטתו של אימורטוס המתחזה לקאנג הכובש. סקיי נפצעה אנושות בידי דירג', לוחם איידולוני שנשלח בידי אימורטוס, ורודס הביס אותו בקרב. סטארק מצליח להשתחרר מאחיזתו של אימורטוס ורודס סיכל את מזימתו של אימורטוס על ידי שימוש במעטה המלחמה של דירג' כדי להרוס את הלוויין שמחומש עם הנשק הכרונוגרפי. סוכנות S.H.I.E.L.D למדה על קיומו של מעטה המלחמה החייזרי וצדה אחר רודס, אך הוא נמלט ממעצר. כדי להגן על חברתו, "משמר עולמי בע"מ", רודס התפטר מתפקיד המנהל בפועל.
לאחר וור משין
בקשת סיפור שהחלה בחוברות The Crew (הצוות), כתוצאה מניהול עסקי כושל וסגנון חיים ראוותני רודס נקלע לקשיים כספיים ומגיש בקשה לפשיטת רגל. נוסף על כך, נודע לו ממשטרת העיר ניו יורק כי אחותו ג'ינט "סטאר" רודס מתה באזור ידוע לשמצה בברוקלין ששורץ בפשע וסמים בשם "מוגדישו הקטנה". במהלך קטטה עם בריונים מקומיים, עוזר לרודס כומר אפרו-אמריקני בשם ג'וזיה אקס, בנו של קפטן אמריקה השחור. רודס משיג צילום של רוצחיה של ג'ינט ולוכד אותם בעזרתו של שוטר מחלק הסמים במשטרת ניו יורק, קווין "קספר" קול. רודס מגלה כי רוצחי אחותו שייכים לכנופיית רחוב חזקה אשר שולטת ברוב מקרי הפשע בחוף המזרחי. עוד הוא מגלה, כי חברתו השקיעה ללא יודעין בחברת קש של הכנופיה, שהקימה את מוגדישו הקטנה הודות לג'נטריפיקציה. רודס משתף פעולה עם ג'וזיה אקס, קווין קול (שנודע בזהות גיבור-העל טיגריס לבן), ומנואל וינסנטה, מרגל לשעבר שנאמן רק לעצמו. החבורה עוצרת את כנופיית הרחוב ומביאה אותם לצדק.
מנחם נחום עפשטיין
צאצאיו
בנו היה רבי מרדכי יהודה עפשטיין חתן רבי יעקב ליינער מאיזביצא. חתניו היו: הרב שמחה מנדלבאום (שהגיע מארץ ישראל להשתדך איתו), רבי מאיר שלום שצדרוביצקי ממשיכו באדמו"רות, ורבי יצחק אהרן וינגרטן מיאנוב-קוברין. נפטר בא' באב תרע"ח.
חתנו רבי מאיר שלום שצדרוביצקי כיהן אחריו באדמו"רות. רבי מאיר שלום שימש כסגן הרב בביאליסטוק 30 שנה. לאחר פטירת חמיו החל לנהל את חצירו. נפטר בכ"ב באב ת"ש.
מרי רובינסון
שנותיה המוקדמות
רובינסון נולדה כמרי תרז ברק, בעיירה בלינה במחוז מאיו באירלנד בשנת 1944. הוריה שניהם רופאים במקצועם. המשפחה הייתה קתולית, ובעלת מסורת ארוכה באירלנד, כאשר בוויכוח הפוליטי בין השייכות לממלכה המאוחדת, ובין עצמאותה של אירלנד, נקטו בני המשפחה השונים בעמדות שונות.
עופר אקרלינג
ביוגרפיה
עופר אקרלינג החל לנגן בגיטרה וקלידים בגיל 15 והיה חבר במקביל בשתי להקות רוק. בשנים 1976–1978 שימש כעוזר טכנאי באולפני ההקלטות קולינור וטריטון. את שירותו הצבאי עשה כטכנאי בגלי צה"ל וכחייל ניגן בלהקת ליפסטיק שפעלה בשנים 1981–1983, לצידם של אלימור זילברמן, אתי זילבר, רביב גזית ודני מקוב. הלהקה הקליטה שלושה שירים בהם את השיר "בחברה להגנת הטבע" שהוקלט לאחר מכן על ידי אריאל זילבר. בנוסף השתתף ההרכב בג'אם סשן עם המוזיקאי הבריטי פיטר גרין בו אף הוקלטו מספר שירים.
מרי רובינסון
שנותיה המוקדמות
רובינסון למדה בטריניטי קולג' בדבלין, ועוד בשנות העשרים לחייה קיבלה את התואר "פרופסור" ולימדה משפטים.
תחילת הקריירה הפוליטית
בתחילה הייתה רובינסון סנאטורית עצמאית, אך במהלך פעילותה הצטרפה אל מפלגת העבודה (הלייבור) האירית. (המפלגה השלישית בגודלה באירלנד, לאחר שתי מפלגות השלטון ההיסטוריות פיאנה פול ופינה גייל). ניסיונותיה של רובינסון להיבחר לבית התחתון של הפרלמנט האירי, הדאל, נכשלו. בסוף שנות השבעים הנהיגה את המאבק כנגד "החברה הכלכלית לדבלין" אשר רצתה לבנות את משרדיה על אתר ויקינגי קדום בדבלין. ניסיון זה נכשל וכיום עומדים הבניינים על מכונם, מעל לאתר ההיסטורי.
עופר אקרלינג
ביוגרפיה
ב-1999 הוציא את אלבומו "טיסת לילה" אותו הפיק מוזיקלית באולפן ההקלטות שהקים, והלחין את רוב שיריו. חנה גולדברג, כתבה את המילים לשיר הנושא, "טיסת לילה".
בשנת 2007 הוציא את האלבום "מיסטר לינג 5/5", אלבום קונספט בסגנון רוק אלקטרוני על אדם בשם מיסטר לינג. את הטקסטים כתבה חנה גולדברג וז'אן פול זימבריס שותף בהלחנה וההפקה מוזיקלית ולני בן בשט בהפקה המוזיקלית ובשיתוף הזמרות לי טריפון וחגית נדרי.
מרי רובינסון
נשיאת אירלנד
ראשי ממשלת אירלנד בתקופתה שמרו עמה על יחסים טובים, וברטי אהרן פעל רבות על מנת למנותה לתפקיד נציבת זכויות האדם של האו"ם כאשר הודיעה לו כי היא חפצה במינוי. במהלך חמישים ושתים השנים בטרם מונתה, היה רק נאום נשיאותי אחד בפני שני בתי הפרלמנט (אותו נשא איימון דה ואלירה ביובל החמישים למרידת חג הפסחא). רובינסון נשאה שני נאומים כאלה בתקופת כהונתה. צעד שנוי במחלוקת ביצעה כאשר ביקרה בצפון אירלנד ונפגשה שם עם ג'רי אדמס, ראש מפלגת שין פיין, על אף דרישות משרד החוץ האירי, שטען כי מפלגתו של אדמס קשורה ל-IRA. רובינסון שמרה במהלך כהונתה על קשרים עם ראשי כל הפלגים היריבים בצפון אירלנד, ביניהם זוכי פרס נובל לשלום דייוויד טרימבל וג'ון יום.
נציבת האו"ם לזכויות האדם
בשנת 1997 מונתה רובינסון על ידי המזכיר הכללי של האומות המאוחדות, קופי אנאן ובהסכמת מליאת האומות המאוחדות לנציבת האו"ם לזכויות האדם (OHCHR). רובינסון ישבה במשרדי הנציבות בז'נבה, ופעלה לקידום זכויות האדם ברחבי העולם. במסגרת תפקידה ביקרה ברואנדה, קמבודיה וקולומביה, כמו גם בסין שם חתמה על הסכם היסטורי בשנת 1998 שמטרתו לשפר את מצב זכויות האדם במדינה זו. היא שלחה נציגים למדינות רבות כאינדונזיה, וכיום ישנם נציגים ממשרד זה בעשרים מדינות המפקחים על מצב זכויות האדם במדינות אלו, מצב שלא היה קיים בטרם כהונתה. היא ניסתה לפקח על מצב זכויות האדם ביוגוסלביה לשעבר ובחבל קוסובו.
החלטה 462 של מועצת הביטחון של האו"ם
ההצעה התקבלה לבסוף עם רוב של 12 חברות ולמרות התנגדות של ברית המועצות וגרמניה המזרחית. כמו כן, זמביה נמנעה. בעקבות זאת, התכנסה העצרת הכללית של האומות המאוחדות לדיון החירום השישי שלה.
פפר פוטס
איירון מן הבלתי מנוצח
פפר פוטס חוזרת לשמש כמזכירתו של טוני סטארק. כאשר זיק סטיין, בנו של אובדיה סטיין, גורם לפיצוץ במהלך מסיבה שנערכה לכבוד סטארק בטאיפיי, פפר נלכדת מתחת לחורבות ונפצעת מרסס. היא סובלת ממספר רב של פציעות פנימיות ואינה מסוגלת לשרוד ניתוח ממושך. אי לכך, סטארק מחבר אלקטרומגנט חזק (בדומה למגנט "כור הקשת" שבסרט הקולנוע) לחזה שלה, בכך למעשה הופך את פפר לקיבורגית, התלויה באחזקתו של האלקטרומגנט כדי לשמרה בחיים.
פפר שורדת את התהליך, אך אין זה ברור כלל אם האלקטרומגנט ניתן להסרה. בנוסף, גופה של פפר מחוזק בקיברנטיקה ושדרוגים נוספים לאלקטרומגנט, והיא חוששת שהיא מאבדת את אנושיותה והופכת לכלי נשק. סטארק אומר לה שהטכנולוגיה אינה מיוצרת על ידי "תעשיות סטארק" ואינה מותאמת לשמש ככלי נשק, אלא מעוצבת לפי סוללה חדשה פרי פיתוחו של דני ראנד, גיבור-העל הקורא לעצמו איירון פיסט. מנוחמת בידי עובדה זו, פפר מקבלת את השינוי אותו עברה ומסתגלת ליכולותיה המגנטיות החדשות, כולל גלישה על חוטים מגנטיים.
בשעה שפפר מתאמנת בשימוש בשריון החדש, ומונחית בידי הבינה המלאכותית שנבנתה בדמותו של אדווין ג'רוויס (משרתו של סטארק, שמנהל איתו תקשורת מתמדת בחליפת איירון מן), רעידת אדמה גדולה מתרחשת והיא מצילה קבוצת תלמידים ממש לפני שבית הספר מתמוטט עליהם. הדבר גורם לארגון H.A.M.M.E.R לאתר אותה, ואוסבורן פוקד על הפלתו של מטוס נוסעים רק כדי לגלות את יכולותיה של חליפת השריון של פפר. פפר מצליחה לתפוס את המטוס, אך כאשר היא מנחיתה אותו בשלום בשדה התעופה הקרוב, היא נעצרת בידי סוכני H.A.M.M.E.R. היא נחקרת בידי אוסבורן, ואומרת כי כל מפרט השריון חוקי וכי העיצובים חופשיים לשימוש כולם. כמו כן, היא מתעקשת שאינה יודעת את מקום הימצאו של סטארק. למרות שאוסבורן מאיים על שלום קרוביה אם היא תפריע לחיפושו אחר סטארק, אחרי שיחרורה היא יוצאת לחפש את טוני בעצמה.
כוחות ויכולות
השתלים הקיברנטיים המוחדרים לחזה של פפר גורמים למספר שינויים פיזיים לגופה: הם מתקנים את ראייתה (היא נזקקה למשקפיים לפני כן), הגבירו את חילוף החומרים שלה, הפכו אותה לחזקה יותר, שיפרו את זמן התגובה והרפלקסים שלה, וכן העלו את רמת האינטלקט שלה. האלקטרומגנט העניק לה גם יכולת שליטה על שדות מגנטיים אשר בסביבתה, ואפילו את האפשרות לרחף באוויר במקרה אחד. בנוסף, היא מסוגלת למוסס כדורים בעזרתו.
ז'יסט פונטיין
קריירה
פונטיין החל את הקריירה המקצוענית שלו בקזבלנקה, שם שיחק מ-1950 עד 1953. ניס קנו אותו ב-1953 והוא כבש 44 שערים בשלוש עונות במועדון. ב-1956, הוא עבר לקבוצת סטאד ריימס כדי להחליף את רמון קופה, שם כבש 121 שערים בשש עונות. בסך הכל, פונטיין כבש 165 שערים ב-200 משחקים בליגה הצרפתית הראשונה, וזכה בשתי אליפויות ב-1958 ו-1960.
ג'ירה (תוכנה)
תיאור
לפי אטלסיאן, לג'ירה למעלה מ-180,000 לקוחות ב-190 מדינות. ארגונים ופרויקטים בולטים המשתמשים בג'ירה כוללים את Fedora Commons, Hibernate, ו-Apache Software Foundation.
רועי ניק
בטלוויזיה
בשנת 2013 גילם את דמותו של אלקנה אלדר ב"אופוריה" סדרת דרמה העוסקת בעולמם של נערים בני 17 בני דור ה-Z, המעבירים את זמנם בקיום יחסי מין ובשימוש בסמים.
בשנת 2020 גילם את יאיר "יא-יא" קרפטיג, תפקיד ראשי בסדרה "קיבוצניקים".
חללי האימפריה הבריטית בארץ ישראל במלחמת העולם הראשונה
מבין החללים היו כאלה שנקברו בבתי קברות של העדות שלהם: קתולי או פרוטסטנטי, או לפי דתם מוסלמי, יהודי, או הינדי. עם זאת, נקברו חללים מכל הדתות גם ב"בית הקברות הכללי לחללי המלחמה".
הוועדה האימפריאלית
ציון אישי על קברו של חלל מלחמה או הנצחת שמות חללים על מצבת זיכרון הן תופעות בנות פחות ממאה שנה. עד למאה ה-19 לא יוחסה חשיבות לקבורה אישית ומכאן שלא היה ציון אישי על קברי חללי מלחמות ולכן לא היה להם ביטוי מוחשי או גאוגרפי. בראשית מלחמת העולם הראשונה, כאשר תנאי הקרב אפשרו, נתקבע הנוהג לייחד קבר אישי לכל חלל, ומעליו ציון אישי.